# Skabelon til brug for indhentelse af skriftlig anerkendelse

Udstedere eller personer, der handler på deres vegne eller for deres regning, skal tage alle rimelige skridt for at sikre, at en person på insiderlisten (den projektbaserede eller permanente insiderliste) skriftligt anerkender de juridiske og lovgivningsmæssige pligter, der følger af at være optaget på en insiderliste, og er bekendt med de sanktioner, der er knyttet til insiderhandel og uretmæssig videregivelse af intern viden. Det fremgår af artikel 18, stk. 2, i markedsmisbrugsforordningen.

**Skabelon 1: Projektbaseret insiderliste**

|  |
| --- |
| **Emne:** Optaget på projektbaseret insiderliste i relation til **[indsæt navn på projekt]**Kære **[indsæt insiderens navn]**Du er blevet optaget på en projektbaseret insiderliste i relation til **[indsæt navn på projekt]** og har dermed intern viden om **[indsæt navn på den børsnoterede virksomhed].**Når du er i besiddelse af intern viden, er du omfattet af forbuddet mod insiderhandel og uretmæssig videregivelse af intern viden. Forbuddene følger af artikel 14 i markedsmisbrugsforordningen.Når du er i besiddelse af intern viden, må du ikke udnytte denne viden ved at erhverve eller afhænde (f.eks. købe eller sælge) finansielle instrumenter, som den pågældende viden vedrører. Du må heller ikke anbefale eller tilskynde andre til at erhverve eller afhænde finansielle instrumenter, når du er i besiddelse af intern viden. Fortryder du, at du har lavet en handelsordre, må du ikke annullere eller ændre handelsordren, når du er i besiddelse af intern viden. Du må heller ikke anbefale andre at annullere eller ændre en handelsordre, når du er i besiddelse af intern viden. Når du er i besiddelse af intern viden, må du ikke uretmæssigt videregive denne viden til andre personer. Du kan dog videregive denne viden, når det sker i den normale udøvelse af arbejde, erhverv eller funktioner. Overtrædelse af forbuddet mod insiderhandel straffes med fængsel i indtil 1 år og 6 måneder Under særligt skærpende omstændigheder straffes insiderhandel med fængsel i indtil 6 år. Du bedes skriftligt anerkende de nævnte juridiske og lovgivningsmæssige pligter og kendskabet til de sanktioner, der er knyttet til insiderhandel og uretmæssig videregivelse af intern viden. Du bedes besvare denne e-mail med ”Læst og forstået” hurtigst muligt.Du kan kontakte **[indsæt navn på funktion]**, hvis du er i tvivl, om du må handle, eller generelt har spørgsmål til reglerne. Mvh **[Indsæt navn på afsender af e-mail]** |

**Skabelon 2: Permanent insiderliste**

|  |
| --- |
| **Emne:** Optaget på [indsæt navn på virksomheden] permanent insiderliste Kære **[indsæt insiderens navn]**Du er blevet optaget på **[indsæt navn på den børsnoterede virksomhed]** permanente insiderliste og har dermed adgang til al intern viden om **[indsæt navn på den børsnoterede virksomhed].**Når du er i besiddelse af intern viden, er du omfattet af forbuddet mod insiderhandel og uretmæssig videregivelse af intern viden. Forbuddene fremgår af artikel 14 i markedsmisbrugsforordningen.Når du er i besiddelse af intern viden, må du ikke udnytte denne viden ved at erhverve eller afhænde (f.eks. købe eller sælge) finansielle instrumenter, som den pågældende viden vedrører. Du må heller ikke anbefale eller tilskynde andre til at erhverve eller afhænde finansielle instrumenter, når du er i besiddelse af intern viden. Fortryder du, at du har lavet en handelsordre, må du ikke annullere eller ændre handelsordren, når du er i besiddelse af intern viden. Du må heller ikke anbefale andre at annullere eller ændre en handelsordre, når du er i besiddelse af intern viden. Når du er i besiddelse af intern viden, må du ikke uretmæssigt videregive denne viden til andre personer. Du kan dog videregive denne viden, når det sker i den normale udøvelse af arbejde, erhverv eller funktioner. Overtrædelse af forbuddet mod insiderhandel straffes med fængsel i indtil 1 år og 6 måneder. Under særligt skærpende omstændigheder straffes insiderhandel med fængsel i indtil 6 år. Du bedes skriftligt anerkende de nævnte juridiske og lovgivningsmæssige pligter og kendskabet til de sanktioner, der er knyttet til insiderhandel og uretmæssig videregivelse af intern viden. Du bedes besvare denne e-mail med ”Læst og forstået” hurtigst muligt.Du kan kontakte **[indsæt navn på funktion]**, hvis du er i tvivl, om du må handle, eller generelt har spørgsmål til reglerne. Mvh **[Indsæt navn på afsender af e-mail]** |